pythainlp/thai_wikipedia_clean_20230101 huggingface dataset:
พ.ศ. 2524-2528 เข้าศึกษาเมื่ออายุ 13 ปี ที่ University of Cincinnati สหรัฐอเมริกา ได้รับ ปริญญา B.S. in Physics และ B.A. in Mathematics (summa cum laude) และทำงานวิจัยเรื่องสภาพ glass ในสารกึ่งตัวนำ (มีผลงานตีพิมพ์ใน Physical Review Letters)
พ.ศ. 2528-2534 เข้าศึกษาเมื่ออายุ 17 ปี ที่ University of Chicago สหรัฐอเมริกา ได้รับ ปริญญา Ph.D. in Physics และทำงานวิจัยเรื่องรังสีคอสมิกและอนุภาคพลังงานสูงจากพายุสุริยะ (มีผลงานตีพิมพ์ใน Nuclear Instruments and Methods และ Astrophysical Journal)
ปัจจุบันเป็นศาสตราจารย์พิเศษ ประจำภาควิชาฟิสิกส์ คณะวิทยาศาสตร์ มหาวิทยาลัยมหิดล โดยเริ่มการทำงานหลังจากจบการศึกษาระดับปริญญาเอก ในปี พ.ศ. 2534 ได้ทำงานเป็นนักวิจัยที่ Enrico Fermi Institute, University of Chicago สหรัฐอเมริกา ระยะ 6 เดือน หลังจากนั้นเดินทางมาประเทศไทยทำงานเป็นอาจารย์ภาควิชาฟิสิกส์ คณะวิทยาศาสตร์ จุฬาลงกรณ์มหาวิทยาลัย ตั้งแต่ พ.ศ. 2534 จนถึง พ.ศ 2546 จึงได้ย้ายมาที่ภาควิชาฟิสิกส์ มหาวิทยาลัยมหิดลจนถึงปัจจุบัน ในปี พ.ศ. 2547 ได้รับการแต่งตั้งเป็นศาสตราจารย์พิเศษ (ตามกระบวนการเหมือนศาสตราจารย์) และได้เป็นครูพิเศษ สอนดาราศาสตร์ระดับมัธยม 4 ที่โรงเรียนจิตรลดา ตั้งแต่ปี พ.ศ. 2548 จนถึงปัจจุบัน ได้มีส่วนร่วมในงานบริหาร โดยได้รับเลือกเป็นกรรมการประจำคณะวิทยาศาสตร์ ประเภทคณาจารย์ประจำตั้งแต่ปี พ.ศ. 2561 พร้อมกับที่เป็น "กรรมการประจำคณะฯ ประเภทคณาจารย์ประจำ" ก็เป็นกรรมการสภาอาจารย์ คณะวิทยาศาสตร์ และได้รับเลือกเป็น กรรมการสภามหาวิทยาลัยจากคณาจารย์ประจำตั้งแต่ปี พ.ศ. 2562
งานวิจัยที่ ศ.ดร. เดวิด รูฟโฟโล ทำร่วมกับนิสิต นักศึกษา และผู้ร่วมงานหลายคน ส่วนใหญ่เกี่ยวข้องกับกัมมันตรังสีรอบโลก โดยได้พัฒนาการวัดการจำลองด้วยคอมพิวเตอร์ และทฤษฎีเกี่ยวกับอนุภาคพลังงานสูงจากอวกาศ ซึ่งเรียกว่า “รังสีคอสมิก” และอนุภาคที่มีพลังงานมากพอ (มากกว่าประมาณ 1 GeV) จะมีปฏิกิริยานิวเคลียร์ในบรรยากาศโลก จนผลิต “showers” ที่มีอนุภาคทุติยภูมิจำนวนมาก มีอนุภาคแบบนี้ผ่านร่างกายของมนุษย์หลายร้อยอนุภาคต่อวินาที และที่ผ่านมาอนุภาคจากรังสีคอสมิกได้มีบทบาทในการกลายพันธุ์ทางชีววิทยาและวิวัฒนาการของสิ่งมีชีวิต ทั้งนี้ บรรยากาศของโลกมีบทบาทหลัก และสนามแม่เหล็กโลกมีบทบาทรองในการป้องกันมนุษย์จากรังสีคอสมิกโดยตรง แต่เมื่อมนุษย์ขึ้นเครื่องบินหรือขึ้นไปในอวกาศ รังสีคอสมิกอาจเป็นภัยต่อสุขภาพ ดาวเทียมและยานอวกาศได้รับผลกระทบบ่อยโดยกัมมันตรังสีในอวกาศ ซึ่งเป็นองค์ประกอบหนึ่งของ“สภาพอวกาศ” ที่แปรปรวนอย่างมากเนื่องจากลมสุริยะและพายุสุริยะ ถึงแม้ว่าพายุสุริยะไม่เคยฆ่ามนุษย์และไม่เคยทำให้สิ่งปลูกสร้างถล่ม แต่เคยทำให้ไฟฟ้าดับและเคยทำลายดาวเทียมและยานอวกาศที่ใช้สำหรับการสื่อสารหรือสาเหตุอื่น ๆ ที่ส่งผลกระทบต่อกิจกรรมทางเศรษฐกิจในอวกาศและในบรรยากาศโลก ดังนั้น จึงมีความสนใจอย่างมากในการศึกษารังสีคอสมิกและพายุสุริยะ
รังสีคอสมิกมีสององค์ประกอบหลักคือ อนุภาคพลังงานสูงจากดวงอาทิตย์ (solar energetic particles; SEPs) จากพายุสุริยะ และรังสีคอสมิกจากกาแล็กซี (Galactic cosmic rays; GCRs) ที่มาจากการระเบิดซูเปอร์โนวานอกระบบสุริยะของเรา ณ ที่อื่นในกาแล็กซี GCRs เข้ามาตลอดเวลาจากทุกทิศทุกทางโดยมักจะมีพลังงานเกิน 1 GeV จึงสามารถวัดอนุภาคทุติยภูมิจาก GCRs ด้วยเครื่องวัดบนพื้นดิน โดยเฉพาะ“เครื่องตรวจวัดนิวตรอน” ที่วัดนิวตรอนทุติยภูมิ และทำให้วัดการเปลี่ยนแปลงในฟลักซ์ของ GCRs ได้แม่นยำมาก ถึงระดับ 0.1% ส่วน SEPs มาเป็นครั้งเป็นคราวด้วยจำนวนมากหลังเกิดพายุสุริยะ แต่มีพายุสุริยะจำนวนน้อยที่สร้างฟลักซ์ของไอออนเกิน 1 GeV ที่วัดได้(เหนือ “สัญญาณรบกวน” จาก GCRs) ในระดับพื้นดินเหตุการณ์เช่นนี้เรียกว่าการเพิ่มที่ระดับพื้นดิน (ground level enhancement; GLE) โดย GLE เป็นสิ่งที่น่าเป็นห่วง เพราะไม่สามารถคาดการณ์ได้ และนานๆ ครั้งจะมีกัมมันรังสีรอบโลกเพิ่มอย่างมาก โดยเฉพาะใกล้ขั้วโลก ซึ่งเป็นตำแหน่งที่อนุภาคตํ่ากว่า 1 GeV สามารถผ่านสนามแม่เหล็กโลกได้
หลังจากเดินทางมาประเทศไทย ศ.ดร. เดวิด รูฟโฟโล เริ่มงานวิจัยหลายด้าน และได้ตีพิมพ์เผยแพร่ผลงานในวารสารวิจัยระดับนานาชาติที่เป็นที่ยอมรับ ดังนี้
1. การพัฒนาวิธีการแก้สมการด้วยคอมพิวเตอร์เพื่อจำลองการขนส่งของอนุภาคพลังงานสูงจากดวงอาทิตย์มาถึงโลก โดยคำนึงถึงผลของลมสุริยะ
2. การคิดวิธีวิเคราะห์ข้อมูลอนุภาคพลังงานสูงจากพายุสุริยะ พร้อมการจำลองการขนส่งอนุภาคอย่างแม่นยำ จนสามารถหาอัตราต่อเวลาที่อนุภาคออกจากพายุสุริยะ
3. การศึกษาผลกระทบของเชือกฟลักซ์แม่เหล็กในระบบสุริยะ เนื่องจากพายุสุริยะต่อการขนส่งของอนุภาคพลังงานสูงจากพายุสุริยะครั้งต่อไป และต่อรังสีคอสมิกจากกาแล็กซี
4. การพัฒนาโปรแกรมจำลองการขนส่งของอนุภาคพลังงานสูง เพื่อศึกษาผลกระทบของคลื่นกระแทกต่อประชากรอนุภาคข้างหน้าคลื่นกระแทกซึ่งสามารถใช้ในการพยากรณ์ล่วงหน้าก่อนคลื่นกระแทกจากพายุสุริยะจะกระทบกับโลก
5. การคิดทฤษฎีการเร่งของอนุภาค ณ คลื่นกระแทกในเวลาจำกัด และพิสูจน์ด้วยการเทียบกับผลการสังเกตด้วยยานอวกาศ
6. การอธิบาย "dropouts" ในอนุภาคพลังงานสูงจากดวงอาทิตย์ ในรูปของโครงสร้างความปั่นป่วนที่มี wave vectors ตั้งฉากกับสนามแม่เหล็กเฉลี่ย
7. การช่วยคิดวิธีอธิบายที่มาของโครงสร้าง "moss" ในบรรยากาศดวงอาทิตย์ และพิสูจน์ด้วยการจำลองด้วยคอมพิวเตอร์
8. การคิดข้อสมมุติฐาน random ballistic decorrelation สำหรับการคำนวณสัมประสิทธิ์การฟุ้งของเส้นสนามแม่เหล็กและอนุภาคพลังงานสูงในสนามแม่เหล็กปั่นป่วน
9. การพัฒนาแบบจำลองและทฤษฎีการฟุ้งของเส้นสนามแม่เหล็กสำหรับความปั่นป่วนแบบ reduced magneto-hydrodynamics (RMHD)
10. การค้นพบและอธิบายปรากฏการณ์ใหม่ในการขนส่งของอนุภาคพลังงานสูงจากดวงอาทิตย์คือ squeezing ในการกระจายตัวเนื่องจากโครงสร้างความปั่นป่วน
11. การช่วยคิดคำอธิบายสำหรับ anisotropy ในรังสีคอสมิกที่วัดที่ดอยอินทนนท์ ที่สูงผิดปกติหลายวันติดต่อกัน โดยอธิบายในรูปของโครงสร้าง coronal holes ในบรรยากาศดวงอาทิตย์
12. การพัฒนาวิธีวิเคราะห์ข้อมูลจากเครื่องตรวจวัดนิวตรอนในรูปแบบใหม่ ซึ่งบ่งบอกว่าพฤติกรรมของฟลักซ์ต่อพลังงานนั้น ได้เปลี่ยนแปลงกะทันหันภายในประมาณ 1 ปีจาการสลับขั้วแม่เหล็กของดวงอาทิตย์
13. การพัฒนาตัวแปรใหม่เพื่อ parameterize การเดินสุ่มของเส้นสนามแม่เหล็ก ภายใต้ความปั่นป่วนในอวกาศ ต่อเมื่อสนามแม่เหล็กเฉลี่ยไม่แรงนัก ซึ่งทำให้สามารถพัฒนาทฤษฎีการเดินสุ่มฯ ในกรณีนั้น
14. การวัดผลกระทบของอาคารต่อการวัดนิวตรอนจากรังสีคอสมิก โดยใช้เครื่องตรวจวัดนิวตรอนขนาดย่อม ที่ยืมมาจากกลุ่มวิจัยที่แอฟริกาใต้ ทั้งข้างในและข้างนอกอาคาร
15. การคิดวิธีวิเคราะห์ฮิสโตแกรมของช่วงเวลาระหว่างการวัดนิวตรอนในเครื่องตรวจวัดนิวตรอน โดยลบผลจาก chance coincidence จนให้ข้อมูลเพิ่มเติมเกี่ยวกับพลังงานของรังสีคอสมิกจากกาแล็กซี ซึ่งนับเป็นครั้งแรกที่วัดได้ในสถานีตรวจวัดนิวตรอนทั่วโลก
นอกจากงานวิจัยทางด้านทฤษฎีและการทำแบบจำลองด้วยคอมพิวเตอร์แล้ว ยังได้ทำการติดตั้งสถานีตรวจวัดนิวตรอนเพื่อวัดรังสีคอสมิกในประเทศไทย ด้วยเหตุผลว่าประเทศไทยมีค่าพลังงานขั้นตํ่าที่รังสีคอสมิกผ่านสนามแม่เหล็กโลกได้สูงที่สุดในโลก โดยอนุภาคโปรตอนต้องมีพลังงานถึง 17 GeV จึงจะมาถึงประเทศไทยได้ ดังนั้น สถานีตรวจวัดนิวตรอนในประเทศไทยจึงให้ข้อมูลที่มีเอกลักษณ์ และ GCRs ที่มีพลังงานสูงขึ้นทำให้มีการรับรู้จากระยะไกล (remote sensing) ของสภาพในตัวกลางระหว่างดาวเคราะห์ได้ไกลมากขึ้น ศ.ดร.เดวิด รูฟโฟโล ได้เล่าให้นักวิทยาศาสตร์ในต่างประเทศฟังถึงความฝันที่จะมีเครื่องตรวจวัดนิวตรอนในประเทศไทย และความฝันเริ่มเป็นจริงเมื่อมีกลุ่มบุคคลที่ประเทศญี่ปุ่นเสนอบริจาคเครื่องตรวจวัดนิวตรอนให้กับกลุ่ม ศ.ดร.เดวิด รูฟโฟโล ต่อจากนั้น สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนามว่า สถานีตรวจวัดนิวตรอนสิรินธร ส่วนกองทัพอากาศได้กรุณาอนุญาตให้ติดตั้งสถานีฯ ที่ศูนย์ควบคุมและรายงานดอยอินทนนท์ ซึ่งเป็นยอดเขาที่สูงที่สุดของประเทศไทย เรื่องความสูงนี้มีความสำคัญมากเพราะทำให้อัตรานับรังสีเพิ่มขึ้นหลายเท่าเมื่อเทียบกับระดับทะเล ศ.ดร.เดวิด รูฟโฟโล และคณะเริ่มเก็บข้อมูลในปี 2550 จึงนับว่าฝันกลายเป็นจริงหลังเวลาผ่านไป 18 ปี ขณะนี้ นับว่า ศ.ดร.เดวิด รูฟโฟโล เป็นหนึ่งในนักฟิสิกส์ไม่กี่คนที่ทำงานวิจัยทางด้านคอมพิวเตอร์ ด้านทฤษฎี และด้านปฏิบัติไปพร้อมกัน
ด้วยระบบอิเล็กทรอนิกส์ใหม่จากมหาวิทยาลัยเดลาแวร์ ศ.ดร.เดวิด รูฟโฟโล และคณะได้พัฒนาเทคนิควัดการเปลี่ยนแปลงในพลังงานของรังสีคอสมิก จากการกระจายตัวของระยะเวลาระหว่างนิวตรอนที่วัดที่ดอยอินทนนท์ ซึ่งเป็นความสามารถใหม่ในประวัติการใช้เครื่องตรวจวัดนิวตรอนในระยะเวลา 65 ปี ด้วยข้อมูลจากดอยอินทนนท์พร้อมด้วยเครื่องตรวจวัดนิวตรอนที่อื่นในโลก ศ.ดร.เดวิด รูฟโฟโล และคณะได้แสดงให้เห็นว่าผลกระทบของวัฏจักรจุดมืดต่อฟลักซ์ของ GCR ที่มีพลังงานหลาย GeV แตกต่างเชิงคุณภาพจากรูปแบบที่เคยพบที่พลังงานตํ่ากว่า ข้อมูลจากดอยอินทนนท์สำหรับ GCR พลังงานสูงเกี่ยวข้องอย่างมากกับสนามแม่เหล็กระหว่างดาวเคราะห์ โดยทำให้มีเส้นทางลัดเมื่อเทียบกับเส้นทางตามแผ่นกระแสที่มีลักษณะเป็นคลื่น (ซึ่งเป็นเส้นทางของอนุภาคที่มีพลังงานตํ่ากว่า) เมื่อแผ่นกระแสมีมุมเอียงที่สูง
รางวัลและประกาศเกียรติคุณ.
พ.ศ. 2554 รางวัลผลงานวิจัยที่ได้รับการตีพิมพ์ในวารสารระดับนานาชาติของมหาวิทยาลัยมหิดลประจำปี 2553 สาขาวิทยาศาสตร์กายภาพ
พ.ศ. 2555 ได้รับสัญชาติไทย
พ.ศ. 2556 รางวัลอาจารย์ตัวอย่าง (ระดับอาวุโส) จากคณะวิทยาศาสตร์ มหาวิทยาลัยมหิดล
พ.ศ. 2556 Fellow ของ The World Academy of Sciences (TWAS) โดยเป็นคนไทยคนที่ 5 ที่เคยได้รับเลือก และเป็นคนแรกในเวลา 18 ปีที่ผ่านมา
พ.ศ. 2557 MU Brand Ambassador ของมหาวิทยาลัยมหิดล
พ.ศ. 2557 รางวัลมหาวิทยาลัยมหิดล ด้านวิจัย
พ.ศ. 2558 Fellow ภายใต้ Chinese Academy of Sciences President’s International Fellowship Initiative
พ.ศ. 2558 รางวัลอาจารย์ตัวอย่าง จากสภาคณาจารย์ มหาวิทยาลัยมหิดล
พ.ศ. 2559 ทุนส่งเสริมกลุ่มวิจัย (เมธีวิจัยอาวุโส สกว.) จากสำนักงานกองทุนสนับสนุนการวิจัย
พ.ศ. 2560 รางวัลนักวิทยาศาสตร์ดีเด่น โดยเป็นนักฟิสิกส์คนที่ 3 ที่ได้รับ และคนแรกในรอบ 30 ปีที่ผ่านมา
ครอบครัวข่าว 3 (รายการข่าว)
เรื่องเล่าหน้าหนึ่ง
ผู้หญิงยกกำลังแจ๋ว
โหนกระแสแต่เช้า
ข่าวเด่นเย็นเสาร์-อาทิตย์
แฟลชนิวส์
ข่าวเด่นเย็น เสาร์ - อาทิตย์
อัลเฟรด เอ็ม. โมเอน
อัลเฟรด เอ็ม โมเอน (Alfred M. Moen) (27 ธันวาคม พ.ศ. 2459 – 17 เมษายน พ.ศ. 2544) เป็นนักประดิษฐ์ชาวอเมริกันและผู้ก่อตั้ง Moen, Inc เขาเป็น"คนแรก"ที่คิดค้น"วาล์ว(ก๊อก)ผสมน้ำร้อนเย็นด้วยมือจับคันเดี่ยว" (single-handed faucet) ในปี 2502 นิตยสารฟอร์จูนได้ขึ้นทะเบียน "ก๊อกผสมน้ำด้วยมือจับคันเดี่ยวของ Moen" ให้เป็น"หนึ่งใน 100 ผลิตภัณฑ์อุตสาหกรรมที่ได้รับการออกแบบที่ดีที่สุด" พร้อมกับสิ่งประดิษฐ์เช่น ฟอร์ด โมเดลที ของ เฮนรี ฟอร์ด และ เตาผิงแฟรงคลินของ เบนจามิน แฟรงคลิน จากการสำรวจในหมู่ นักออกแบบ สถาปนิก และอาจารย์ผู้ออกแบบชั้นนำของโลกที่จัดทำโดย นักออกแบบอุตสาหกรรม Jay Doblin
อัล โมเอน (ชื่อย่อ) (Al Moen) เกิดที่ซีแอตเทิล (Seattle, Washington) เขาจบการศึกษาในปีพ.ศ. 2477 จากแฟรงคลินไฮสคูลและเป็นนักศึกษาวิศวกรรมเครื่องกลที่ มหาวิทยาลัยวอชิงตัน
การประดิษฐ์.
แรงบันดาลใจสำหรับการประดิษฐ์ของอัล โมเอน (Al Moen) เกิดขึ้นในปีพ.ศ. 2480 เกิดขึ้นหลังจากที่เขาเปิดก๊อกน้ำแบบมือจับสองข้างและลวกมือของเขา ตลอดทศวรรษถัดมาเขาได้ทำการออกแบบปรับปรุงและสร้างก๊อกน้ำหลายชิ้น แต่ด้วยเหตุของสงครามโลกครั้งที่สองทำให้เขาต้องไปทำงานเป็นนักออกแบบเครื่องมือที่โรงงานอู่ต่อเรือทางทหารในซีแอตเทิล ระหว่างนั้น Moen ไม่สามารถหาโรงงานผู้ผลิตที่ว่างจะเริ่มการผลิตให้เขาได้จนกระทั่งหลังสงคราม ในปีพ.ศ. 2490 อัล โมเอน (Al Moen) ได้ชักชวนเคมพ์ ไฮแอต (Kemp Hiatt) จากโรงงานราเวนน่าเมทัลโปรดักส์ที่ซีแอตเทิล ให้ช่วยสนับสนุนเงินทุนและผลิตในการออกแบบผลิตภัณฑ์ก๊อกผสมด้วยมือจับคันเดี่ยวล่าสุดของเขา ก๊อกน้ำMoenได้รับความนิยมอย่างรวดเร็วโดยถูกซื้อไปใช้อยู่ในบ้านจำนวนมากที่สร้างขึ้นในสหรัฐอเมริกาในยุคเฟื่องฟูของการก่อสร้างช่วงหลังสงครามโลกครั้งที่สอง
การประดิษฐ์ของ Moen นำไปสู่การสร้าง Moen Inc. ซึ่งเป็นหนึ่งในผู้ผลิตผลิตภัณฑ์ประปารายใหญ่ของประเทศสหรัฐอเมริกา อัล โมเอน ดำรงตำแหน่งหัวหน้าฝ่ายวิจัยและพัฒนาของบริษัท จนกระทั่งเกษียณอายุในปีพ.ศ. 2525 โดยส่วนตัวแล้วเขาจดสิทธิบัตรจำนวน 75 ฉบับ ซึ่งส่วนมากอยู่ในสาขาที่ไม่เกี่ยวข้องกับระบบประปา อัล โมเอนได้รับการเสนอชื่อเข้าชิง หอเกียรติยศนักประดิษฐ์แห่งสหรัฐอเมริกา อัล โมเอน ถูกจารึกชื่อในหอเกียรติยศของอุตสาหกรรมครัวและห้องน้ำในปีพ.ศ. 2536
อัลเฟรด โมเอน (Alfred M. Moen)
อัลเฟรด โมเอน
สามแต๋ว เฮอะ! ใครว่าไม้ประดับ
สามแต๋ว เฮอะ! ใครว่าไม้ประดับ  เป็นภาพยนตร์ตลกอเมริกันปี 1995 กำกับโดย บีบัน คิดรอน นำแสดงโดย เวสลีย์ สไนปส์, แพทริก สเวซี และ จอห์น เลอกุยซาโม ที่รับบทเป็นแดร็กควีนในนครนิวยอร์ก โดยชื่อของภาพยนตร์เรื่องนี้ในเวอร์ชันต้นฉบับที่เป็นภาษาอังกฤษมาจากลายเซ็นของ จูลี นิวมาร์ บนรูปภาพของเธอที่นักแสดงนำทั้งสามคนเอาติดตัวไปตลอดการเดินทาง โดยข้อความบนรูปภาพแปลเป็นภาษาไทยได้ว่า "ถึงหว่องฟู, ขอบใจสำหรับทุกสิ่ง! จูลี นิวมาร์"
ภาพยนตร์เรื่องนี้มีความคล้ายคลึงกับภาพยนตร์เรื่องก่อนหน้าของออสเตรเลียเรื่อง ผู้ชายอะเฮ้ว!  ซึ่งนำแสดงโดย ฮิวโก วีฟวิง, เทเรนซ์ สแตมพ์ และ กาย เพียร์ซ ในบทบาทของแดร็กควีนสามคนในออสเตรเลียที่เดินทางจากซิดนีย์ไปยังอลิซสปริงส์ด้วยรถทัวร์สภาพเก่าที่พวกเขาตั้งชื่อว่า "พริสซิลลา"
แพทริก สเวซี และ จอห์น เลอกุยซาโม ได้รับการเสนอชื่อเข้าชิงรางวัลลูกโลกทองคำปี ค.ศ. 1996 สาขานักแสดงนำชายยอดเยี่ยม, ภาพยนตร์ตลก/เพลง และนักแสดงสมทบชายยอดเยี่ยมตามลำดับ
วีดา โบเฮม (แพทริก สเวซี) และ น็อกซีมา แจ็คสัน (เวสลีย์ สไนปส์) ได้ชักชวน ชีชี โรดริเกซ (จอห์น เลอกุยซาโม) เดินทางไปฮอลลีวูดเพื่อไปประกวดแดร็กควีนแห่งอเมริกาโดยขับรถจากนิวยอร์กไปสู่ลอสแอนเจลิส ระหว่างการเดินทางทั้งสามคนได้เจอกับอุปสรรค ความสุข รวมไปถึงการสร้างสัมพันธภาพกับผู้คนที่พวกเขาได้พบเจอ
สโมสรฟุตบอลอาชีพเนฟต์ชี
สโมสรฟุตบอลอาชีพเนฟต์ชี  หรือ เนฟต์ชีบากู เป็นสโมสรฟุตบอลที่ตั้งอยู่ที่บากู เมืองหลวงของประเทศอาเซอร์ไบจาน ปัจจุบันลงแข่งขันในอาเซอร์ไบจานพรีเมียร์ลีก
สโมสรก่อตั้งใน ค.ศ. 1937 ประสบความสำเร็จด้วยการชนะเลิศอาเซอร์ไบจานพรีเมียร์ลีก 8 สมัย, อาเซอร์ไบจานคัพ 7 สมัย และอาเซอร์ไบจานซูเปอร์คัพอีก 2 สมัย เนฟต์ชีและคาราบักเป็นเพียงสองสโมสรของประเทศที่ลงเล่นในอาเซอร์ไบจานพรีเมียร์ลีกครบทุกฤดูกาล
ใน ค.ศ. 2012 เนฟต์ชีกลายเป็นสโมสรแรกจากอาเซอร์ไบจานที่เข้ารอบแบ่งกลุ่มของการแข่งขันระดับทวีปยุโรป หลังจากที่เอาชนะอาโปเอลด้วยผลประตูรวม 4–2 ในรอบเพลย์ออฟของยูฟ่ายูโรปาลีก ฤดูกาล 2012–13 สนามเหย้าของสโมสรคือ บักเซลล์อารีนา
Neftçi PFK
สนามกีฬาสาธารณรัฐโทฟิก แบฮ์รามอฟ
สนามกีฬาสาธารณรัฐโทฟิก แบฮ์รามอฟ  เป็นสนามกีฬาอเนกประสงค์ในบากู ประเทศอาเซอร์ไบจาน มักใช้จัดการแข่งขันฟุตบอล โดยเคยเป็นสนามเหย้าของฟุตบอลทีมชาติอาเซอร์ไบจาน ก่อนที่จะย้ายไปใช้สนามกีฬาโอลิมปิกบากู สนามแห่งนี้มีความจุ 31,200 ที่นั่ง จึงเป็นสนามที่มีความจุเป็นอันดับที่สองของประเทศ สนามแห่งนี้มักถูกใช้งานโดยสโมสรฟุตบอลอาเซอร์ไบจานในการแข่งขันระดับทวีปยุโรป
สนามแห่งนี้เคยใช้จัดการแข่งขันยิงธนูในยูโรเปียนเกมส์ 2015 นอกจากนี้ยังเคยใช้จัดการแข่งขันกรีฑาในเทศกาลโอลิมปิกเยาวชนยุโรป ระหว่างวันที่ 22–27 กรกฎาคม ค.ศ. 2019
นอกจากกีฬาแล้ว สนามแห่งนี้ยังเคยใช้จัดการแสดงดนตรีสดของชากีรา, เอลตัน จอห์น, เจนนิเฟอร์ โลเปซ และทาร์ซาน
Tofiq Bahramov Republican Stadium
ตระกูลเกมบอยแอดวานซ์
ตระกูลเกมบอยแอดวานซ์  เป็นตระกูลเครื่องเล่นเกมพกพาโดยนินเทนโด ประกอบด้วยเกมบอยแอดวานซ์และชุดอื่นๆ ณ วันที่ 30 มิถุนายน พ.ศ. 2553 มียอดขาย 81.51 ล้านเครื่องทั่วโลก และเป็นส่วนหนึ่งของตระกูลเกมบอยอาจประสบความสำเร็จโดยตระกูลนินเท็นโด DS
ประเทศมาลาวีในโอลิมปิกเยาวชนฤดูร้อน 2010
ประเทศมาลาวี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมาลาวีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศมาลาวีไม่ได้รับเหรียญรางวัล
ประเทศมาลีในโอลิมปิกเยาวชนฤดูร้อน 2010
ประเทศมาลี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมาลีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 3 ชนิดกีฬา ผลการแข่งขันครั้งนี้ประเทศมาลีไม่ได้รับเหรียญรางวัล
ประเทศมอริเตเนียในโอลิมปิกเยาวชนฤดูร้อน 2010
ประเทศมอริเตเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอริเตเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 1 ชนิดกีฬา ผลการแข่งขันครั้งนี้ประเทศมอริเตเนียไม่ได้รับเหรียญรางวัล
ประเทศมอริเชียสในโอลิมปิกเยาวชนฤดูร้อน 2010
ประเทศมอริเชียส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอริเชียสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 9 คน ใน 5 ชนิดกีฬา ผลการแข่งขันครั้งนี้ประเทศมอริเชียสไม่ได้รับเหรียญรางวัล
ประเทศโมซัมบิกในโอลิมปิกเยาวชนฤดูร้อน 2010
ประเทศโมซัมบิก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโมซัมบิกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศโมซัมบิกไม่ได้รับเหรียญรางวัล
ประเทศปารากวัยในโอลิมปิกเยาวชนฤดูร้อน 2010
ประเทศปารากวัย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติปารากวัยเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศปารากวัยไม่ได้รับเหรียญรางวัล
ประเทศเซนต์คิตส์และเนวิสในโอลิมปิกเยาวชนฤดูร้อน 2010
ประเทศเซนต์คิตส์และเนวิส เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเซนต์คิตส์และเนวิสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 1 ชนิดกีฬา ผลการแข่งขันครั้งนี้ประเทศเซนต์คิตส์และเนวิสไม่ได้รับเหรียญรางวัล
ประเทศเซนต์ลูเชียในโอลิมปิกเยาวชนฤดูร้อน 2010
ประเทศเซนต์ลูเชีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเซนต์ลูเชียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศเซนต์ลูเชียไม่ได้รับเหรียญรางวัล
ประเทศเซนต์วินเซนต์และเกรนาดีนส์ในโอลิมปิกเยาวชนฤดูร้อน 2010
ประเทศเซนต์วินเซนต์และเกรนาดีนส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเซนต์วินเซนต์และเกรนาดีนส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศเซนต์วินเซนต์และเกรนาดีนส์ไม่ได้รับเหรียญรางวัล
ประเทศซูรินามในโอลิมปิกเยาวชนฤดูร้อน 2010
ประเทศซูรินาม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติซูรินามเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 4 ชนิดกีฬา ผลการแข่งขันครั้งนี้ประเทศซูรินามไม่ได้รับเหรียญรางวัล
ประเทศซีเรียในโอลิมปิกเยาวชนฤดูร้อน 2010
ประเทศซีเรีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติซีเรียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศซีเรียไม่ได้รับเหรียญรางวัล
สหรัฐอาหรับเอมิเรตส์ในโอลิมปิกเยาวชนฤดูร้อน 2010
ประเทศสหรัฐอาหรับเอมิเรตส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติสหรัฐอาหรับเอมิเรตส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศสหรัฐอาหรับเอมิเรตส์ไม่ได้รับเหรียญรางวัล
ประเทศเยเมนในโอลิมปิกเยาวชนฤดูร้อน 2010
ประเทศเยเมน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเยเมนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 3 ชนิดกีฬา ผลการแข่งขันครั้งนี้ประเทศเยเมนไม่ได้รับเหรียญรางวัล
ประเทศลีชเทินชไตน์ในโอลิมปิกเยาวชนฤดูร้อน 2010
ประเทศลีชเทินชไตน์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติลีชเทินชไตน์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศลีชเทินชไตน์ไม่ได้รับเหรียญรางวัล
ประเทศลักเซมเบิร์กในโอลิมปิกเยาวชนฤดูร้อน 2010
ประเทศลักเซมเบิร์ก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติลักเซมเบิร์กเป็นผู้ทำหน้าที่ในการส่งนักกีฬาเข้าร่วมแข่งขันจำนวน 5 คน ใน 2 ชนิดกีฬา ผลการแข่งขันครั้งนี้ประเทศลักเซมเบิร์กไม่ได้รับเหรียญรางวัล
ประเทศมาซิโดเนียในโอลิมปิกเยาวชนฤดูร้อน 2010
ประเทศมาซิโดเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมาซิโดเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 4 ชนิดกีฬา ผลการแข่งขันครั้งนี้ประเทศมาซิโดเนียไม่ได้รับเหรียญรางวัล
ประเทศมอลตาในโอลิมปิกเยาวชนฤดูร้อน 2010
ประเทศมอลตา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอลตาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศมอลตาไม่ได้รับเหรียญรางวัล
ประเทศโมนาโกในโอลิมปิกเยาวชนฤดูร้อน 2010
ประเทศโมนาโก เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติโมนาโกเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศโมนาโกไม่ได้รับเหรียญรางวัล
ประเทศมอนเตเนโกรในโอลิมปิกเยาวชนฤดูร้อน 2010
ประเทศมอนเตเนโกร เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมอนเตเนโกรเป็นผู้ทำหน้าที่ในการส่งนักกีฬาเข้าร่วมแข่งขันจำนวน 22 คน ใน 5 ชนิดกีฬา ผลการแข่งขันครั้งนี้ประเทศมอนเตเนโกรไม่ได้รับเหรียญรางวัล
ฟุตบอลในประเทศอาเซอร์ไบจาน
ฟุตบอลเป็นหนึ่งในกีฬาที่ได้รับความนิยมมากที่สุดในประเทศอาเซอร์ไบจาน โดยอยู่ภายใต้การบริหารของสมาคมสหพันธ์ฟุตบอลอาเซอร์ไบจาน หรือ "AFFA" ซึ่งทำหน้าที่ควบคุมการแข่งขันฟุตบอลลีก, ฟุตบอลถ้วย และฟุตบอลทีมชาติอาเซอร์ไบจาน
ทีมชาติลงแข่งขันในรายการที่รับรองโดยฟีฟ่าและยูฟ่าทั้งชุดใหญ่และชุดเยาวชน เนฟต์ชีเป็นหนึ่งในสโมสรชั้นนำของประเทศนับตั้งแต่ยุคลีกสูงสุดของสหภาพโซเวียต โดยได้เข้าร่วมรายการระดับทวีปยุโรปเป็นบางครั้ง หนึ่งในผู้เล่นที่มีชื่อเสียงของประเทศ คือ อนาตอลี บานิเชฟสกี ซึ่งเคยเป็นส่วนหนึ่งของทีมชาติโซเวียตชุดที่เข้ารอบรองชนะเลิศฟุตบอลโลก 1966
ฟุตบอลทีมชาติอาเซอร์ไบจาน เป็นทีมฟุตบอลตัวแทนของประเทศอาเซอร์ไบจาน อยู่ภายใต้การบริหารของสมาคมสหพันธ์ฟุตบอลอาเซอร์ไบจาน ทีมชาติก่อตั้งขึ้นภายหลังจากการล่มสลายของสหภาพโซเวียต และลงเล่นระดับนานาชาติครั้งแรกในนัดที่พบกับจอร์เจียเมื่อวันที่ 17 กันยายน ค.ศ. 1992
สาธารณรัฐหมู่เกาะมาร์แชลล์ในโอลิมปิกเยาวชนฤดูร้อน 2010
ประเทศสาธารณรัฐหมู่เกาะมาร์แชลล์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติสาธารณรัฐหมู่เกาะมาร์แชลล์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 2 ชนิดกีฬา ผลการแข่งขันครั้งนี้ประเทศสาธารณรัฐหมู่เกาะมาร์แชลล์ไม่ได้รับเหรียญรางวัล
ประเทศไมโครนีเชียในโอลิมปิกเยาวชนฤดูร้อน 2010
ประเทศไมโครนีเชีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติไมโครนีเชียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศไมโครนีเชียไม่ได้รับเหรียญรางวัล
ประเทศปาเลาในโอลิมปิกเยาวชนฤดูร้อน 2010
ประเทศปาเลา เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติปาเลาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศปาเลาไม่ได้รับเหรียญรางวัล
ประเทศปาปัวนิวกีนีในโอลิมปิกเยาวชนฤดูร้อน 2010
ประเทศปาปัวนิวกีนี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติปาปัวนิวกีนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 21 คน ใน 4 ชนิดกีฬา ผลการแข่งขันครั้งนี้ประเทศปาปัวนิวกีนีไม่ได้รับเหรียญรางวัล
ซาโตชิ นิโนยุ
ซาโตชิ นิโนยุ  เกิดเมื่อวันที่ 13 กันยายน ค.ศ. 1944 เป็นนักการเมืองจากประเทศญี่ปุ่น สังกัดพรรคเสรีประชาธิปไตย และเป็นสมาชิกวุฒิสภา นิโนะยุเป็นคนเกียวโต จบการศึกษาที่มหาวิทยาลัยเคโอ ได้รับการเลือกตั้งครั้งแรกในปี ค.ศ. 2004
บิน ฉิน
บิน ฉิน ( ; เกิดเมื่อวันที่ 17 สิงหาคม ค.ศ. 1949) เป็นนักการเมืองจากประเทศกัมพูชา เคยดำรงตำแหน่งรองนายกรัฐมนตรีแห่งราชอาณาจักรกัมพูชา ตั้งแต่ปี ค.ศ. 2007 และในเดือนมีนาคม ค.ศ. 2017 ดำรงตำแหน่งรักษาการรัฐมนตรีประจำสำนักงานคณะรัฐมนตรี ภายหลังซก อันเสียชีวิต บิน ฉิน เป็นสมาชิกสภาผู้แทนราษฎรจากจังหวัดไพรแวง ตั้งแต่ปี ค.ศ. 1993 จนถึงปี ค.ศ. 2018 และปัจจุบันเป็นสมาชิกสภาผู้แทนราษฎรจังหวัดตาแกว
เบน มอร์ตัน (นักการเมือง)
เบน มอร์ตัน (เกิดเมื่อวันที่ 29 มิถุนายน ค.ศ. 1981) เป็นนักการเมืองจากประเทศออสเตรเลีย ตั้งแต่วันที่ 2 กรกฎาคม ค.ศ. 2016 จากเขตเลือกตั้งแทงนีย์ ในสภาผู้แทนราษฎรสังกัดพรรคเสรีนิยมแห่งออสเตรเลีย
เบน มอร์ตันเป็นอดีตผู้อำนวยการพรรคเสรีนิยมแห่งออสเตรเลียของรัฐเวสเทิร์นออสเตรเลีย ก่อนหน้าที่มอร์ตันจะเป็นสมาชิกสภาผู้แทนราษฎร มอร์ตันเป็นคนขับรถโดยสารประจำทาง และเป็นที่ปรึกษารัฐบาลฮาวเวิร์ด
ในการเลือกตั้งเมื่อปี ค.ศ. 2016 มอร์ตันประสบความสำเร็จจากการเป็นสมาชิกสภาผู้แทนราษฎร โดยสามารถเอาชนะ เดนนิส เจนเซน ซึ่งไม่สังกัดพรรคการเมืองใด
ฌ็อง วาแล็ต ดอซียา
ฌ็อง วาแล็ต ดอซียา (; 16 สิงหาคม ค.ศ. 1898 - 28 กุมภาพันธ์ ค.ศ. 2000) เป็นเจ้าหน้าที่รัฐและเป็นทหารบกจากประเทศฝรั่งเศส รู้จักกันในฐานะที่ได้มีบทบาทจากขบวนการต่อต้านฝรั่งเศสระหว่างสงครามโลกครั้งที่สองในจังหวัดโอต-ซาวัว
ดอซียามีความแข็งขันในการต่อต้านลัทธิคอมมิวนิสต์ และภายหลังเข้าไปเกี่ยวข้องกับแนวร่วมแห่งชาติซึ่งเป็นกลุ่มขวาจัด
ข้อมติคณะมนตรีความมั่นคงแห่งสหประชาชาติที่ 24